ଯାଜପୁରଃ ବିଞ୍ଝାରପୁର ଥାନା ମଧୁସୁଦନ ପୁର ଗ୍ରାମର କୁନି ଝିଅ ପିହୁର ନିଖୋଜକୁ ପ୍ରାୟ ଦୁଇ ବର୍ଷ ହୋଇଛି। ଏବେ ବି କୁନି ଝିଅର କୌଣସି ସନ୍ଧାନ ମିଳିପାରି ନାହିଁ। ଏହାରି ଭିତରେ ବିଳମ୍ୱରେ ହେଉ ପଛେ ବଡ଼ ପଦକ୍ଷେପ ନେଇଛି ବିଞ୍ଝାରପୁର ପୋଲିସ । ପିହୁ ସମ୍ପର୍କରେ ସୂଚନା ଦେଲେ ପୋଲିସ ପକ୍ଷରୁ ମିଳିବ ୫ ଲକ୍ଷ ଟଙ୍କା ପୁରସ୍କାର । ଏନେଇ ଆଜି ବିଞ୍ଝାରପୁର ପୋଲିସ ପକ୍ଷରୁ ଥାନା ସହ ବିଭିନ୍ନ ଛକରେ ପୋଷ୍ଟର ଲଗାଯାଇଛି ।
ପିହୁ ନିଖୋଜ ହେବାର ଦୁଇ ବର୍ଷ ବିତିଥିଲେ ବି ପୋଲିସ ଖୋଜି ବାହାର କରିବାରେ ବିଫଳ ରହିଛି। ପିହୁର ମାଆ ସିବିଆଇ ତଦନ୍ତ ଲାଗି ଜିଲ୍ଲା ପ୍ରଶାସନ ସହ ରାଜ୍ୟ ସରକାରଙ୍କୁ ଦାବି କରିଆସୁଛନ୍ତି । ଏହାରି ଭିତରେ ପିହୁ ବାବଦରେ ସୂଚନା ଦେବା ବ୍ୟକ୍ତିକୁ ପୋଲିସ ୫ ଲକ୍ଷ ଟଙ୍କାର ପୁରସ୍କାର ରାଶି ଦେବା ଘୋଷଣା କରି ତଦନ୍ତକୁ ଆଗକୁ ନେବାକୁ ଉଦ୍ୟମ କରିଥିବା ବିଝାଂରପୁର ଥାନା ଅଧିକାରୀ ସୂଚନା ଦେଇଛନ୍ତି ।
